
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 195 

5 Μαίου 2009 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Βεβαιωτική πράξη άρσης απαλλοτρίωσης στο ΟΤ/ 


ΚΧ Γ.204 (προβλεπόμενος κοινόχρηστος χώρος 
πρασίνου) περιοχής «Αγ. Παντελεήμονος - Προ- 
αστείου» του ρυμοτομικού σχεδίου πόλεως Πα¬ 
τριόν του Δ. Πατρέων (Ν. Αχαΐας). 1 

Αναγνώριση ως δημοτικής της οδού (και των εντός 
των οικισμών τμημάτων της) που συνδέει τον οι¬ 
κισμό Φίλια με τον οικισμό Δεσύλλα του Δήμου 
Οιχαλίας. 2 


ΑΠΟΦΑΣΕΙ Σ 

Αριθμ. 4997 (1) 


Βεβαιωτική πράξη άρσης απαλλοτρίωσης στο ΟΤ/ΚΧ 
Γ.204 (προβλεπόμενος κοινόχρηστος χώρος πρασί¬ 
νου) περιοχής «Αγ. Παντελεήμονος - Προαστείου» 
του ρυμοτομικού σχεδίου πόλεως Πατρών του Δ. 
Πατρέων (Ν. Αχαΐας). 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις του άρθρου 11 του ν. 2882/2001 (ΦΕΚ 
17Α'/6.2.2001) «Κώδικας αναγκαστικών απαλλοτριώσεων». 

2. Τη δ/ξη της παρ. 1γ του άρθρου 1 του ν. 2985/2002. 

3. Τις διατάξεις των παρ. 1β και 4 του άρθρου 10 του 
ν. 3044 (ΦΕΚ 197Δ'/27.8.2002), αναφορικά με την αρμοδι¬ 
ότητα έγκρισης τροποποιήσεων από τους Νομάρχες. 

4. Το υπ’ αριθμ. 46951/961/21.2.2002 έγγραφο της Δ/ 
νσης Ν.Ε. του ΥΠΕΧΩΔΕ. 

5. Το από 25.8.1993 (ΦΕΚ 1181Δ'/23.9.1993) π.δ/γμα έγκρι¬ 
σης της Π.Μ. Επέκτασης του σχεδίου πόλεως Πατρών 
στην περιοχή «Αγ. Παντελεήμων - Προάστειο». 

6. Τα στοιχεία της υπ’ αριθμ. 7/1997 Πράξης Εφαρμο¬ 
γής, που κυρώθηκε με την υπ’ αριθμ. 14460/20.11.1997 
απόφαση του Νομάρχη Αχαΐας. 

7. Τις υπ’ αριθμ. 794/2005 και 1031/2006 αποφάσεις του 
Μονομελούς Πρωτοδικείου και Εφετείου Πατρών αντι- 
στοίχως, με τις οποίες προσδιορίστηκαν η προσωρινή 
και η οριστική τιμή μονάδος αποζημίωσης της προς 
απαλλοτρίωση εδαφικής έκτασης ιδιοκτησίας Ανδρέα 


Αλεξόπουλου (κωδ. αρ. κτημ/σης 02.24.01), βάσει της υπ’ 
αριθμ. 7/1997 Πράξης Εφαρμογής. 

8. Τις από 14.4.2008, 5.3.2009 και 19.3.2009 σχετικές 
αιτήσεις του Ανδρέα Αλεξόπουλου. 

9. Τους υπ’ αριθμ. 4047/1962 και 633/1991 τίτλους ιδιο¬ 
κτησίας και τις υπ’ αριθμ. 950/1978, 516/1979 και 104/1980 
δικαστικές αποφάσεις του Πολυμελούς Πρωτοδικείου Πα¬ 
τρών, Εφετείου Πατρών και Αρείου Πάγου αντιστοίχως. 

10. Τα υπ’ αριθμ. 6448/24.4.2008 και 3490/9.3.2009 έγ¬ 
γραφα της Δ/νσης Πολεοδομίας. 

11. Τα υπ’ αριθμ. 19283/Π2517/15.7.2008 και 36393/13.1.2009 
αντίστοιχα έγγραφο και βεβαίωση του Δήμου Πατρέων. 

12. Το υπ’ αριθμ. 106297/30.6.2008 έγγραφο του Ταμεί¬ 
ου Παρακαταθηκών και Δανείων. 

13. Την υπ’ αριθμ. 4452/23.3.2009 εισήγηση της Δ/σης 
Πολεοδομίας ΝΑΑ προς το ΣΧΟΠ Ν.Α. Αχαΐας. 

14. Το υπ’ αριθμ. 05/04/27.3.2009 πρακτικό έγκρισης 
του ΣΧΟΠ Ν. Αχαΐας. 

Επειδή: 

1. Με το σχετικό (5) π.δ/γμα εγκρίθηκε το ρυμοτομικό 
σχέδιο της περιοχής «Αγ. Παντελεήμονος - Προαστείου» 
του ρυμοτομικού σχεδίου πόλεως Πατρών του Δ. Πατρέ¬ 
ων (Ν. Αχαΐας), όπου εμπίπτει και το ακίνητο με κωδικό 
αρ. κτημ/σης 02.24.01, ιδιοκτησίας Ανδρέα Αλεξόπουλου 
στο ΟΤ/ΚΧ Γ.204, το οποίο καθίσταται απαλλοτριωτέο 
λόγω ρυμοτομίας για προβλεπόμενο «κοινόχρηστο χώρο 
πρασίνου». 

2. Με τη σύνταξη και κύρωση της υπ’ αριθμ. 7/1997 Πρά¬ 
ξης Εφαρμογής, προσδιορίσθηκε το προς αποζημίωση 
(από το Δήμο Πατρέων) εδαφικό τμήμα της πιο πάνω 
ιδιοκτησίας, όπως αυτό σημειώνεται διαγραμμισμένο 
υπό στοιχεία (Α, Β, Γ, Δ, Α) στο συνημμένο διάγραμμα 
κλ. 1/1000, εμβαδού 4.001 τ.μ. 

3. Εκδόθηκαν και δημοσιεύθηκαν οι υπ’ αριθμ. 794/2005 
και 1031/2006 αποφάσεις του Μονομελούς Πρωτοδικείου 
και του Εφετείου Πατρών αντιστοίχως, με τις οποίες 
προσδιορίστηκαν προσωρινή και οριστική τιμή μονάδος 
αποζημίωσης, για την απαλλοτρίωση της πιο πάνω εδα¬ 
φικής έκτασης ιδιοκτησίας Ανδρέα Αλεξόπουλου. 

4. Ο Δήμος Πατρέων (μέχρι σήμερα) δεν έχει καταβάλ¬ 
λει την οφειλόμενη στον ιδιοκτήτη αποζημίωση, ούτε 
έχει παρακαταθέσει στο Ταμείο Παρακαταθηκών και 
Δανείων κανένα ποσό για τη συντέλεση της παραπάνω 
Πράξης Εφαρμογής (σχετικά 11 και 12). 

5. Συντρέχουν οι νόμιμες προϋποθέσεις έκδοσης της 
εκ του νόμου προβλεπόμενης βεβαιωτικής πράξης άρ¬ 
σης απαλλοτρίωσης της μη αποζημιωθείσας εδαφικής 
έκτασης (σχετικά 1 και 2), αφού διαπιστώνεται ότι έχει 
παρέλθει η προθεσμία του Ιδμήνου, πού προβλέπεται 
από την παρ. 3 του άρθρου 11 του ν. 2882/2001 (ΦΕΚ 17Δ'/ 
2001) για τη συντέλεση της απαλλοτρίωσης. 

6. Το υπόψη εδαφικό τμήμα εμπίπτει σε περιοχή πέραν 
των δυο πρώτων οικοδομικών τετραγώνων από την ακτή 
και σε απόσταση μεγαλύτερη των 500 μ. από αυτή. 

7. Με το υπ’ αριθμ. 05/04/27.3.2009 πρακτικό του το 
ΣΧΟΠ Ν. Αχάίας γνωμοδότησε ομόφωνα «... υπέρ της 
έκδοσης βεβαιωτικής πράξης άρσης απαλλοτρίωσης 
στο ΟΤ/ΚΧ Γ.204 λόγω παρέλευσης του Ιδμήνου ...», 
αποφασίζουμε: 

Βεβαιώνουμε την επελθούσα αυτοδίκαιη άρση της 
επιβληθείσας απαλλοτρίωσης στο ΟΤ/ΚΧ Γ.204 (προ- 
βλεπόμενος κοινόχρηστος «χώρος πρασίνου»), του εδα¬ 
φικού τμήματος με στοιχεία (Α, Β, Γ, Δ, Α), εμβαδού 
4.001 τ.μ., ιδιοκτησίας Ανδρέα Αλεξόπουλου, όπως αυτό 
σημειώνεται διαγραμμισμένο στο συνοδευτικό της πα¬ 
ρούσας διάγραμμα κλ. 1/1000 (και περιλαμβάνεται στην 


υπ’ αριθμ. 7/1997 Πράξη Εφαρμογής), λόγω παρέλευσης 
χρόνου πέραν του Ιδμήνου από τη δημοσίευση των υπ’ 
αριθμ. 794/2005 και 1031/2006 αποφάσεων του Μονο¬ 
μελούς Πρωτοδικείου και του Εφετείου Πατρών, περί 
καθορισμού της προσωρινής, αλλά και της οριστικής 
τιμής μονάδος αποζημίωσης. 

Με επισπεύδοντα τον αιτούντα, η Δ/νση Πολεοδομίας 
θα προβεί στη διαδικασία τροποποίησης του σχεδίου 
πόλεως στην υπόψη θέση. 

Με την παρούσα απόφαση δεν προκαλείται δαπάνη 
σε βάρος του κρατικού προϋπολογισμού ούτε αυτού 
του αρμόδιου Ο.Τ.Α. 

Συνημμένο απόσπασμα ρυμοτομικού διαγράμματος 
κλ. 1/1000. 

Η απόφαση αυτή, με το συνοδευτικό της διάγραμμα, 
να δημοσιευθούν στην Εφημερίδα της Κυβερνήσεως, 
οπότε και άρχεται η ισχύς της. 

Πάτρα, 8 Απριλίου 2009 
Ο Νομάρχης 

ΔΗΜΗΤΡΗΣ ΚΑΤΣΙΚΟΠΟΥΛΟΣ 




Ακριβές φατοτυττημίνο αντίγραφο 
εκ του εις χώρας μου πρωτοτύπου 
, Πάτρα 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 2295 

ν"Χ //// [ΕΘΝΙΚΟ ΤΥΠΟΓΡΑΦΕΙΟ" 

Αριθμ. οικ. 3362/2009 (2) 

Αναγνώριση ως δημοτικής της οδού (και των εντός των 
οικισμών τμημάτων της) που συνδέει τον οικισμό Φι¬ 
λία με τον οικισμό Δεσύλλα του Δήμου Οιχαλίας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Την παρ. 4 του άρθρου 20 του ν.δ/τος της 17.7.1923 
«περί σχεδίων πόλεων Κωμών, και συνοικισμών του κρά¬ 
τους και οικοδομής αυτών». 

2. Το ν. 3200/1955 «περί διοικητικής αποκέντρωσης 
όπως έχει τροποποιηθεί με το ν. 532/1970. 

3. Το β.δ. 712/1970 «περί καθορισμού των διατηρουμέ- 
νων υπέρ του Υπουργείου Δημ .Έργων αρμοδιοτήτων» 
που εκδόθηκε σε εκτέλεση του ν.δ/τος 532/1970 και 
τροποποιήθηκε , συμπληρώθηκε με τα β.δ/τα 67/1971 
και 198/1972. 

4. Το από 24.5.1985 π.δ. (ΦΕΚ 270 Δ/31.5.1985) (άρθρο 1 

παρ. 2) «περί τροποποίησης των όρων και περιορισμών 
δόμησης των γηπέδων των κειμένων εκτός των ρυμοτο¬ 
μικών σχεδίων πόλεων και.» όπως αυτό έχει τροπο¬ 

ποιηθεί και ισχύει (ν. 3212/2003 ΦΕΚ 308/Α/31.12.2003). 

5. Την Εγκ. 104/86 του Υπουργείου ΠΕ.ΧΩ.ΔΕ. ότι απαι¬ 
τείται αναγνώριση με απόφαση Νομάρχη των οδών ως 
δημοτικών όχι μόνο των κυριοτέρων αλλά και των μο¬ 
ναδικών και την Εγκ. 22/01. 

6. Το π.δ. 30/1996 «Κώδικας Νομαρχιακής Αυτοδιοίκη¬ 
σης», όπως ισχύει σήμερα. 

7. Τον Οργανισμό Οργάνωσης και Λειτουργίας της 
Ν.Α. Μεσσηνίας (ΦΕΚ 1969/2005). 

8. Την υπ’ αριθμ. 7709/26.11.1998 απόφαση Νομάρχη 
Μεσσηνίας περί «παροχής εξουσιοδότησης υπογραφής 
αποφάσεων, εγγράφων κ.λπ..» 

9. Η υπ’ αριθμ. 8801/22.7.2008 σχετική αίτηση του Κων/ 
νου Βλαχάκη με συννημένα αυτής την υπ’ αριθμ. 74/2008 


απόφαση του Δημοτικού Συμβουλίου Οιχαλίας για την 
αναγνώριση της οδού και το σχετικό απόσπασμα χάρτη 
ΓΥΣ 1:5000. 

10. Το υπ’ αριθμ. 2521/24.2.1993 της Τ.Υ.Δ.Κ. του Ν. Μεσ¬ 
σηνίας που αναφέρεται στη μοναδικότητα του συγκε¬ 
κριμένου δρόμου. 

11. Την υπ’ αριθμ. 8801/2008 σχετική θετική εισήγηση 
της Δ/ΝΣΗ ΠΕ.ΧΩ.ΠΟ Ν. Μεσσηνίας προς το Συμβούλιο 
ΧΟΠ Ν. Μεσσηνίας. 

12. Την ομόφωνη γνώμη του Συμβουλίου ΧΟΠ Ν. Μεσ¬ 
σηνίας με αρ. πρακτικού 7/9.10.2008 θέμα 7ο υπέρ της 
αναγνώρισης και σύμφωνα με την σχετική εισήγηση της 
Δ/νσης ΠΕ.ΧΩ.ΠΟ. αλλά με την προϋπόθεση αναγνώρι¬ 
σης και των τμημάτων της οδού που διασχίζουν τους 
οικισμούς, αποφασίζουμε: 

Την αναγνώριση της οδού (και των εντός των οικισμών 
τμημάτων της) που συνδέει τον οικισμό Φίλια με τον 
οικισμό Δεσύλλα του Δήμου Οιχαλίας και επισημαίνεται 
με κίτρινο χρώμα στον συνημμένο χάρτη ΓΥΣ κλίμακας 
1/5.000 που θεωρήθηκε από την υπηρεσία μας, ως δη¬ 
μοτικής (διότι έχει τις προϋποθέσεις αναγνώρισή της 
ως μοναδική δημοτική), έτσι ώστε για την οδό αυτή να 
έχουν εφαρμογή οι παρεκκλίσεις αρτιότητας - οικο- 
δομησιμότητας του άνω σχετικού (4) Π. Διαγράμματος 
(ΦΕΚ 700 Β' 1980) 

1. Από τις διατάξεις αυτής της απόφασης δεν προ- 
καλείται δαπάνη σε βάρος του Δημοτικού Προϋπολο¬ 
γισμού. 

2. Η ισχύς της αρχίζει από την ημερομηνία που θα 
δημοσιευθεί στη Εφημερίδα της Κυβερνήσεως. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Καλαμάτα, 1 Απριλίου 2009 

Ο Νομάρχης 
ΔΗΜ. ΔΡΑΚΟΣ 

